נכתב על ידי מיכאל פרוסמושקין ב 06/10/2018 22:58:32.
מקסים בן נעים (55), שבהמשך שינה את שמו לניסים בן דוד, המוכר היטב למשטרה, נורה (6.10.18) למוות בקרית ים. לחצו כאן לתיעוד וידאו מהזירה.
סמוך לשעה 22:30 התקבל דיווח על גבר שנמצא ללא רוח חיים בשדרות וייצמן פינת יוספטל בקרית ים. עם קבלת הדיווח הוזעקו למקום כוחות איחוד הצלה, מד"א, משטרה וזק"א. לרוע המזל, לכוחות ההצלה לא נותר אלא לקבוע את מותו של האיש.
חובש רפואת חרום על אופנוע מד"א גל סטבסקי ופאראמדיק מד"א איציק שושן סיפרו:"כשהגענו למקום ראינו גבר, בשנות החמישים לחייו, שוכב מחוסר הכרה, ללא דופק וללא נשימה עם פציעות חודרות בפלג גופו העליון, ביצענו בדיקות רפואיות, הוא היה ללא סימני חיים ולא נותר לנו אלא לקבוע את מותו".
שלומי מישקובסקי חובש באיחוד הצלה סיפר: "יחד עם חובשים נוספים וצוות אמבולנס של איחוד הצלה הגענו למקום אך למרבה הצער לא נותר אלא להמתין לקביעת מותו בזירת האירוע עקב אופי הפציעות הקשות מהן סבל".
הזירה נסגרה והחשד כי מדובר בחיסול על רקע פלילי. לאתר "פוסטה" נודע כי מדובר ככל הנראה בעבריין מנדטורי שבעבר היה מעורב מאוד בעולם הפשע באזור. יודעי דבר מספרים כי האיש היה מחובר לבכירי העבריינים בקריות עם דגש על ג'קי פלס, שכנו מילדות בקרית ים.
במהלך שנים עברו הסתבך בין היתר בעבירות אלימות, נשק ורכוש שבגינן ריצה מספר רב של מאסרים בפועל. כמו כן היה מסוכסך עם גורמים עבריינים שונים ועל רקע זה כבר היה בעבר יעד לניסיונות חיסול.
בשלב זה המניע לחיסול טרם ברור, אך כעת ייבדקו במשטרה, בין היתר בהיבט המודיעיני, האם ועם מי היה מסוכסך בתקופה האחרונה.
היה שותף וחבר אמת במשך שנים של אחד מגדולי העבריינים בקריות מקרית ים ג', מזה כשנתיים ניתק איתו את הקשר אולי אם היו נשארים ביחד זה לא היה קורה ומי שמבין דבר יודע במי מדובר בשם שאף אחד לא יזכיר בקרית ים ואף אחד גם לא יזכיר ובטח שלא יוזכר פה בכתבה.
"When the snows fall and the white winds blow, the lone wolf dies but the pack survives". ובתרגום חופשי: "כשהשלג יורד והרוח נושבת - הזאב הבודד מת, אבל הלהקה שורדת".
היה הגבר שבגברים, אין עוד כאלה.
מי שכתב פה על אונס של אמא ובת או לא יודע מה מתבלבל זה לא מקסים זה עבריין אחר משנות ה80-90 מקרית ים אולי אבל זה בטוח לא מקסים, מתבלבל עם מישהו אחר. שטויות במיץ גזר ועגבניות.
מי זה מג' ?